als_Latn bos_Latn ron_Latn
Ngjyrat e Dites se Veres ne kryeqytet
Ngjyra, muzike, aktivitete artistike e sportive, si edhe shume embelsira mbushen dje gjithe rruget e kryeqytetit. Dekorimi i qytetit ishte i njejte me ate te viteve te kaluara, por entuziazmi nuk mungoi. Shume qytetare ndoqen nga afer lojerat dhe muziken e zgjedhur enkas per ta. Vendin kryesor ne kete dite e zene femijet. Jane ata qe u gezuan me shume se kushdo gjate dites se djeshme, duke mos lene pa provuar embelsirat qe shiteshin kudo ku hidhje kembet. Ballokumet, mollet e sheqerit, lepireset, floket e sheqerit t’i zinte syri kudo. Nje kend enkas per ta, u ngrit te “Parku Rinia”. Pas aktivitetit sportiv qe u prezantua u ngriten dhe dy keshtjella ajri, ku femijet mund te luanin. Argetuese ishte per ta edhe pikturimi i faqeve te fytyres, me lule shumengjyreshe, nga artistet e rinj, qe gjendeshin kudo pergjate bulevardit, apo qe shnderroheshin ne personazhin e preferuar vizatimor, si spiderman, Zoro, Mickey Mause etj. Ela Koka ishte nje prej vajzave qe pikturonte fytyrat e femijeve. Ajo na tregoi se ka studiuar per “Animator social” dhe e ben me shume kenaqesi kete pune. 7-vjeçarja Amelja Gjoni dhe 5-vjeçari Marvin Alla kishin dale se bashku me prinderit e tyre, per te ndjekur aktivitetet e kesaj dite festive. Ata kishin veshur kostume popullore dhe shpreheshin shume te kenaqur. “Jam argetuar shume, sepse ishte ngrohte dhe kam kaluar gjithe diten me prinderit e mi”, shprehet Amelja.
Sheshi perpara bustit te “Ismail Qemalit” ishte i mbushur me produkte artizanale nga te gjitha trevat e Shqiperise. Artizanet Gjyste Ukaj dhe Drane Stani kishin ardhur nga Thethi per te prezantuar punimet e tyre prej leshi ne kete Panair Artizanal. Zonja Drane ka 30 vjet qe perpunon leshin, ndersa Gjystja ka 10 vjet. Endjen ato e kane si trashegimi familjare dhe kete zanat e kane kthyer ne biznes familjar. Drania tregon se, ka nje familje te madhe dhe se ne shtepi kane 10 vegja, ku jane te punesuara te gjitha grate e familjes, te cilat punojne qilima dhe rrugica prej leshi. Drejtoresha e Agjencise Publike “Nxitja e Biznesit Social” Ardita Bonati tregon se, me ane te ketyre panaireve keto biznese familjare promovohen.“Aktualisht ne Panairin e Dites se Veres kemi 50 artizane, qe perfaqesojne punimet e 250 artizaneve, te cilat jane nga te gjithe trevat e Shqiperise, si edhe nga Ulqini, Prizreni, Mitrovica dhe Tetova. Ne kete Panair ne tentojme te edukojme tregun, per t’u thene qe si veroret ashtu edhe zbukurimet e shtepise t’i zgjedhin nga produktet artizanale shqiptare, sepse ka impakt shume pozitiv gjithe ekonomia shqiptare. Perveç ketij Panairi qe qendroi i hapur vetem nje dite ne se shpejti do te hapim nje tjeter Panair ne Gjirokaster, i cili do te çelet me nisjen e Festivalit Folklorik atje”, tregon ajo.
Pavaresisht aktiviteteve te organizuara, njerezit nuk i largohen tradites. Te shumte ishin ata te cilet shfrytezuan ato pak luledele qe kishin çelur ne parqet publike per te bere kurora. Disa te tjere iu drejtuan dyqaneve te luleve per te realizuar nje te tille. Bruna Alushi iu krijoi vete dy kurora me lule femijeve te saj. Ajo tregoi se edhe kur ka qene vete femije te njejten gje kishin bere prinderit e saj me rastin e Dites se Veres.
Vemendjen e gjithe qytetareve qe shetisnin perpara Universitetit te Arteve e terhoqi edhe pensionisti Sokrat Buzo, i cili ka punuar per rreth 40 vjet ne Cirkun e Tiranes. Me xhonglimet, lojerat e shpejtesise, si edhe disa pantomime ai arriti te merrte duartrokitje te shumta, te cilat ne fund e perloten. “Me kishte marre malli per spektatoret, megjithese jam ne pension ndjej se kam energji per t’i argetuar serish”, tha ai.
Ne po te njejtin shesh ishin edhe disa studente te Universitetit te Arteve, te cilet performonin muzike jazz. Ne shkallet e UA-se ishin ulur edhe dy artiste te ardhur nga Maqedonia; Lipi Zarofski dhe Marko Janev, te cilet ishin ftuar per te realizuar portrete te te gjithe qytetareve, qe kishin deshire te kishin nje kujtim nga kjo dite. Po te njejtat aktivitete u zhvilluan edhe perballe Galerise se Arteve ku nxenesit e Liceut Artistik qe studionin pikture, instrumente muzikore, fotografi dhe qeramike performuan per te gjithe qytetaret.
Ndersa nxenesit e shkolles se mesme “Hoteleri- Turizem” kishin menduar qe ne kete dite te organizonin nje simultane shahu me mjeshtrit nderkombetare te shahut Fatos Muço. Simultania u ndoq nga te gjithe te pasionuarit e shahut.
Me shume entuziazem u ndoq edhe koncerti para Kryeministrise ku kengetarja islandeze, Emiliana Torrini kendoi per rreth nje ore. Perveç saj performuan edhe disa kengetare shqiptare si: Juliana Pasha, Sidrit Bejleri, Vedat Ademi e te tjere. Koncerti nisi ne mesdite ku u luajt fillimisht muzike nga Dj. Pati edhe nje sere aktivitetesh nga ansambli popullor dhe banden e Forcave te Armatosura, te cilet bene nje shetitje pergjate gjithe bulevardit “Deshmoret e Kombit”.
Feste ne kryeqytet, qeveria dhe Bashkia me aktivitete te veçanta
Megjithese shumica e aktiviteteve kishin perplasje oraresh mes atyre tw mundesuar nga ministritw, edhe atyre tw mundesuar nga Bashkia e Tiranws, qytetaret nuk bene asnje dallim, duke i frekuentuar te gjitha aktivitetet pavaresisht organizatorit. Mirepo qeveria dhe Bashkia e Tiranes kane bere dallime, duke organizuar festimet ne dy agjenda te ndara.
Ne oren 10.00 te mengjesit te djeshem nisen aktivitetet e organizuara nga ministrite. Aktivitetet kane nisur me performancen e Bandes Frymore te Ushtrise, me pas Ansamblit te Kengeve dhe Valleve, instrumentisteve te Liceut Artistik “Jordan Misja”, apo Teatrit Kombetar te Kukullave. Te shumta kane qene edhe aktivitetet sportive per te gjitha moshat nga: minifutbolli, danci sportiv, shahu etj.
Ndonese dekori qe zbukuron kryeqytetin ne Diten e Veres ka qene i pandryshuar edhe kete vit, Bashkia e Tiranes ka organizuar nje sere aktivitetesh pergjate sheshit “Nene Tereza” deri te Diga e Liqenit, si tapetin e luleve, Panairin Eko, performanca artistike, stenda per promovimin e kulinarise si dhe shou akrobatik.
Dy lideret kryesore te politikes Edi Rama dhe Lulzim Bash kane zgjedhur qytetin tradicional te Dites se Veres, Elbasanin per te bere urimet e tyre, mirepo secili ka shkuar ne kohe te ndryshme.
Lulzim Basha ka mberritur me heret ne Elbasan ku mori pjese ne aktivitet e organizuara per kete feste. Pasi vizitoi Panairin e Dites se Veres, Basha u shpreh se shqiptareve u duhet me shume shprese per te ecur perpara ne situaten ne te cilen ndodhet vendit. Megjithese ne dite feste Basha nuk la pa shprehur edhe mesazhe politike. Ai tha se ne Panair ka prekur zhgenjimin e biznesmeneve dhe falimentin e prodhimit vendas, qe sipas tij ka mbetur i tregtuar. Pasi ka uruar te paret qytetaret e Elbasanit, Lulzim Basha ishte i pranishem edhe ne festimet ne kryeqytet.
“Dua te uroj te gjithe qytetaret e Tiranes, ne emrin tim si kryetar i Bashkise, Gezuar Diten e Veres! Diten e luleve! Dua te perseris urimin tim per te gjithe shqiptaret, siç e nisa sot ne mengjes nga kryeqyteti i festes, qe eshte Elbasani, le te jete kjo nje dite shprese, nje dite e shpreses per nje ndryshim pozitiv ne jeten e çdo qytetari”, shprehet Basha.
Ndersa Kryeministri Edi Rama urimin per Diten e Veres e beri per te gjithe shqiptaret me ane te nje postimi ne Facebook. “Gezuar Diten e Veres paçi te gjithe miresi dhe besim se me e mira eshte ende perpara ne rrugen e te ardhmes per familjen tuaj e vendin tone!”, shkruan kryeministri. Ndersa pritej te ndodhej ne Tirane ne nje aktivitet ne bulevardin qendror me rastin e Dites se Veres, kryeministri zgjodhi qe te inspektoje punimet ne sheshin “Iliria” ne Durres, i shoqeruar edhe nga kryetari i Bashkise, Vangjush Dako. Pas vizites ne Durres, ai vizitoi Elbasanin ku mori pjese ne aktivitetet e organizuara ne kete qytet me rastin e Dites se Veres, ku vizitoi edhe Panairin me prodhime shqiptare. Ne ndryshim nga Basha, kryeministri Edi Rama u shpreh se: “E kam ndjekur kete Panair me perparesi. Panairi ka rritje te kerkeses dhe disa biznese kane arritur te nenshkruajne kontrata me eksportet. Kontrata per eksportet e prodhimeve eshte lajmi me i mire per kete dite”.
Çudit e Dites se Veres
Qindra njerez ishin mbledhur per te festuar Diten e Veres. Pa dyshim qe nje dite e tille eshte motivuese, dhe e pamundur te mos perfshihesh ne entuziazmin e kesaj feste, ku te qeshurat e femijeve, lojerat e zhvilluar, koncertet, ngjyrat dhe larmishmeria e veshjeve jane elemente te mjaftueshme qe te sjellin pranvere, por ajo qe mbetet per t’u komentuar eshte teprimi ne kete te fundit. Nga vezhgimet e bera nga “Shekulli” gjate dites se djeshme mund te arrijme ne perfundimin se nje perqindje jo e vogel e shoqerise sone nuk e njohin sensin e mases. Te veshura apo te zhveshura? Me taka te larta apo pa taka? Fustane apo minifunde te shkurtra? Vazhdojne te jene akoma keto disa nga dilemat e pakuptueshme per 80 per qind te femrave qe kishin mbushur rruget e kryeqytetit dje? Apo eshte termi feste qe ua veshtireson perzgjedhjen?
Mesa duket kjo feste per shumicen prej tyre ka sherbyer si nje “pasarele mode” per t’u ekspozuar apo reklamuar garderoben e tyre, e cila nisur nga fotot e bera ne bulevard, duket se prej vitesh i ka “rezistuar” kohes. Edhe kete here duke perfituar nga dita me diell, minifundet, larmishmeria e ngjyrave te streçeve dhe takat e larta ishin elementet kryesore qe mjerisht terhiqnin vemendjen e kalimtareve dhe te pranishmeve ne rruget e kryeqytetit. Te veshura pa shije, me ngjyra pa harmoni , apo leopard dhe ekzagjerimi i grimit ishte gjithçka qe ofronin per syrin kureshtare femrat ne kete Dite te Veres se vitit 2015. Por si per ta ironizuar situaten , kesaj panorame i bashkengjitet dhe fenomeni “robdeshamper”, djali qe shkaktoj habi dhe te qeshura te mjaft kalimtareve.
Pergatiti: Dorjana Bezat
Burimi: Gazeta Shekulli
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn smo_Latn als_Latn als_Latn zsm_Latn als_Latn